હું આપની સામે આવી છું ત્યારે સૌરાષ્ટ્રના આગેવાનોની હાજરીમાં હું મારી લાગણી વ્યક્ત કરું છું કે વર્ષો વર્ષ પસાર થયા બાદ મહિલાઓ બીકની સ્થિતિમાં જીવી રહી છે. મહિલાઓએ આજે પણ હાથમાં ડબલું લઇને ઝાડી ઝાંખરા જોવે. કોઇ વાહન લઇને નીકળે ત્યારે તકલીફ પડે. ઝાઝરૂમાં બહેનોની આબરૂ સમાયેલી છે. તેમની કનડગત અટકાવીએ. બહેનો પર અત્યાચારમાંથી 30 ટકા અત્યાચારો રાત્રે ટોઇલેટ જતા સમયે થયા હોય છે. આવતા બે વર્ષમાં ગુજરાતના દરેક ઘરમાં ટોઇલેટ પુરું પાડવાનું સપનું સાકાર કરીએ. આ અભિયાનની શરૂઆત સરકારે કરી દીધી છે. અત્યાર સુધીમાં ગતિશીલ ગુજરાતમાં એક લાખ જાજરૂ નંખાઇ ગયા છે. બીજા બે લાખનો ઓર્ડર છે.